text: Smag på årstidens frugter
  04 september 2011 kl. 08.55
  På et stort høstmarked i Geografisk Have i Kolding kan du søndag smage på årstidens frugt og grønt og opleve den flotte rosenhave fra hesteryg.
  Du kan deltage i workshops om æblemost, vin og øl på Væksthustorvet og i Væksthusene opleve udstillingen Pejlemærker for Kolding kommunes kommende kulturpolitik, samt se de mest vidunderlige blomsterkort og fordybe dig i have- og plantebøger.
  I det fri er der mulighed for at besøge de 40 forskellige stande med et bredt udvalg af tilbud, som naturligvis bærer præg af årstidens høst af frugter og grønsager.
  Men også mange forskellige plantegrupper er repræsenteret. Således stauder, rhododendron, krydderurter, græsser og alpine planter
  sammen med stande med haveredskaber og ?maskiner og naturligvis noget sødt til ganen, som marmelader, brændte mandler og bolsjer.
  Kort sagt er der alle muligheder for en god oplevelse for folk med grønne fingre.
  